D'ista traza, a Enquesición Espanyola ninvió en o suyo nombre y como investigador a aquella val a o enquesidor Juan del Valle Alvarado perteneixient a l'Audiencia de Logronyo. Iste, habendo estato quantos meses investigando y rechirando por Zugarramurdi logró aunir un gran numero de denuncias, seguntes a suya opinión. 300 personas fuoron imputatas baixo l'acusacion de bruixeria, deixando antiparte a os ninos y ninas. D'ixas 300 personas, 40 fuoron presas y levatas enta Logronyo. En aquella ciudat fuoron engarcholatas y quedoron a l'aspera de chudicio mientres heban d'endurar toda mena de torturas.